Avis juridique important

|

32002D0094

2002/94/EY: Neuvoston päätös, tehty 28 päivänä tammikuuta 2002, Slovenian liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä

Virallinen lehti nro L 044 , 14/02/2002 s. 0101 - 0108

Neuvoston päätös,tehty 28 päivänä tammikuuta 2002,Slovenian liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä(2002/94/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annetun neuvoston asetuksen (EY) N:o 622/98(1) ja erityisesti sen 2 artiklan,ottaa huomioon komission ehdotuksen,sekä katsoo seuraavaa:(1) Luxemburgissa kokoontunut Eurooppa-neuvosto totesi, että liittymistä valmisteleva kumppanuus on uusi väline ja vahvistetun liittymistä valmistelevan strategian tärkein osa.(2) Asetuksessa (EY) N:o 622/98 säädetään, että neuvosto päättää komission ehdotuksesta määräenemmistöllä kutakin liittymistä valmistelevaa kumppanuutta koskevista periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin ehdokasmaalle sekä niitä koskevista myöhemmistä merkittävistä mukautuksista.(3) Yhteisön tuen saamisen edellytyksenä on olennaisten edellytysten täyttäminen ja erityisesti Eurooppa-sopimuksiin sisältyvien sitoumusten noudattaminen ja edistyminen Kööpenhaminassa vahvistettujen arviointiperusteiden täyttämisessä. Jos olennainen edellytys jää täyttymättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan tuen osalta.(4) Luxemburgissa kokoontunut Eurooppa-neuvosto päätti, että liittymistä valmistelevan kumppanuuden toteuttamista ja edistymistä yhteisön säännöstön omaksumisessa tarkastellaan Eurooppa-sopimuksella perustetuissa elimissä.(5) Komission vuoden 2001 määräaikaiskertomuksessa esitettiin puolueeton arvio Slovenian liittymisvalmisteluista ja yksilöitiin valmistelujen jatkamista varten ensisijaisia alueita.(6) Jäsenyyden valmistelemiseksi Slovenian olisi jatkettava yhteisön säännöstön käyttöönottoa koskevan kansallisen ohjelmansa ajantasaistamista. Tässä ohjelmassa olisi esitettävä aikataulu liittymistä valmistelevaan kumppanuuteen sisältyvien ensisijaisten tavoitteiden ja välitavoitteiden saavuttamiselle.(7) Slovenian on tarpeen huolehtia, että sillä on liittymistä valmistelevien yhteisön varojen ohjelmointiin, koordinointiin, hallinnointiin, valvontaan ja arviointiin tarvittavat oikeudelliset ja hallinnolliset rakenteet,ON PÄÄTTÄNYT SEURAAVAA:1 artiklaAsetuksen (EY) N:o 622/98 2 artiklan mukaisesti Slovenian liittymistä valmistelevaan kumppanuuteen sisältyvät periaatteet, ensisijaiset tavoitteet, välitavoitteet ja edellytykset esitetään tämän päätöksen liitteessä, joka on erottamaton osa päätöstä.2 artiklaLiittymistä valmistelevan kumppanuuden toteuttamista valvotaan Eurooppa-sopimuksella perustetuissa elimissä ja asianomaisissa neuvoston elimissä, joille komissio raportoi säännöllisesti.3 artiklaTämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 28 päivänä tammikuuta 2002.Neuvoston puolestaJ. Piqué i CampsPuheenjohtaja(1) EYVL L 85, 20.3.1998, s. 1.LIITE1. JohdantoLuxemburgissa vuoden 1997 joulukuussa kokoontunut Eurooppa-neuvosto päätti, että liittymistä valmisteleva kumppanuus on olennainen osa vahvistettua liittymistä valmistelevaa strategiaa, ja se luo yhtenäisen kehyksen kaikille ehdokasmaille suunnatuille tukimuodoille. Tällä tavoin yhteisö kohdistaa tukensa kunkin ehdokasmaan erityistarpeisiin tukeakseen niitä ratkaisemaan liittymisvalmisteluissa ilmenevät erityisongelmat.Slovenian ensimmäisestä liittymiskumppanuudesta päätettiin maaliskuussa 1998. Asetuksen (EY) N:o 622/98 (2 artikla) mukaisesti liittymiskumppanuus saatettiin ajan tasalle ensimmäisen kerran joulukuussa 1999, ottaen huomioon Sloveniassa tapahtunut edistyminen. Tämä tarkistus puolestaan perustuu komission ehdotukseen, jonka pohjana on käytetty komission Slovenian kanssa käymiä keskusteluja ja Slovenian edistymisestä liittymisvalmisteluissa laadittua vuoden 2001 määräaikaiskertomusta.2. TavoitteetLiittymistä valmistelevan kumppanuuden tarkoituksena on luoda yhteinen kehys niille lisätoimia edellyttäville ensisijaisille aloille, jotka mainitaan komission vuoden 2001 määräaikaiskertomuksessa Slovenian edistymisestä Euroopan unioniin liittymisen valmisteluissa. Lisäksi kehykseen on tarkoitus sisällyttää näiden ensisijaisten tavoitteiden täytäntöönpanon avustamiseksi Slovenialle myönnettävät sekä kyseiseen tukeen liittyvät edellytykset. Liittymistä valmisteleva kumppanuus on perustana useille politiikan välineille, joita käytetään ehdokasmaiden auttamiseksi niiden valmistautuessa jäsenyyteen. Näihin välineisiin kuuluvat muuan muassa Slovenian laatima yhteisön säännöstön käyttöönottoa koskeva ajantasaistettu kansallinen ohjelma, liittymistä valmisteleva julkisen talouden seurantamenettely, liittymistä valmisteleva talousohjelma ja järjestäytyneen rikollisuuden torjuntaa koskeva liittymistä valmisteleva sopimus. Tällaisia välineitä ovat lisäksi kansalliset kehittämissuunnitelmat, maaseudun kehittämissuunnitelmat, sosiaalisen integroitumisen eurooppalaisen strategian mukainen kansallinen työllisyysstrategia sekä alakohtaiset suunnitelmat, joita tarvitaan rakennerahastoihin osallistumiseen unioniin liittymisen jälkeen ja liittymistä edeltävän rakennepolitiikan välineen (ISPA) ja maatalouden ja maaseudun kehittämisen erityisen liittymisohjelman (SAPARD) täytäntöönpanoon ennen unioniin liittymistä. Kukin näistä välineistä on luonteeltaan erilainen, ja niitä valmistellaan ja toteutetaan erityisiä menettelyjä noudattaen, ja niihin saatetaan yhdistää liittymistä valmistelevaa tukea. Ne eivät ole erottamaton osa tätä kumppanuutta, mutta niiden ensisijaiset tavoitteet ovat kumppanuuden mukaisia.3. PeriaatteetKullekin ehdokasvaltiolle määritetyt keskeisimmät ensisijaiset tavoitteet liittyvät valtioiden kykyyn täyttää Kööpenhaminassa vahvistetut arviointiperusteet, joiden mukaan jäsenyys edellyttää, että:- ehdokasvaltiossa on vakaat instituutiot, jotka takaavat demokratian, oikeusvaltioperiaatteen, ihmisoikeuksien sekä vähemmistöjen kunnioittamisen ja suojelemisen;- ehdokasvaltiossa on toimiva markkinatalous, ja se pystyy selviytymään kilpailun ja markkinavoimien paineista unionissa;- ehdokasvaltio pystyy suoriutumaan jäsenyyden mukanaan tuomista velvoitteista, mukaan luettuna poliittisen unionin sekä talous- ja rahaliiton tavoitteiden noudattaminen.Madridissa vuonna 1995 kokoontunut Eurooppa-neuvosto korosti tarvetta mukauttaa ehdokasvaltioiden hallintorakenteet, jotta voidaan turvata yhteisön poliitikkojen moitteeton toiminta laajentumisen jälkeen. Luxemburgissa vuonna 1997 kokoontunut Eurooppa-neuvosto tähdensi, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä. On tarpeen varmistaa, että sitä todella sovelletaan. Feirassa vuonna 2000 ja Göteborgissa vuonna 2001 kokoontuneet Eurooppa-neuvostot korostivat, että on ensisijaisen tärkeää, että ehdokasvaltiot kykenevät panemaan täytäntöön ja soveltamaan yhteisön säännöstöä ja, että niiden on tämän vuoksi pyrittävä lujittamaan ja uudistamaan hallintoaan ja oikeuslaitostaan.4. Ensisijaiset tavoitteet ja välitavoitteetKomission määräaikaiskertomuksissa on korostettu, että saavutetusta edistymisestä huolimatta on edelleen paljon toimia, jotka ehdokasvaltioiden on vielä toteutettava tietyillä aloilla valmistautuakseen liittymään unioniin. Tämä tilanne edellyttää tavoitteiden ja välitavoitteiden määrittelemistä, ja niihin kuhunkin on liityttävä asianomaisten valtioiden kanssa yhdessä asetetut selkeät päämäärät. Näiden tavoitteiden saavuttamisesta riippuu Slovenialle myönnettävän tuen määrä sekä sen kanssa käynnissä olevissa neuvotteluissa edistyminen. Tarkistetussa liittymiskumppanuudessa luetellut ensisijaiset tavoitteet on määritelty ottaen huomioon Slovenian realistiset mahdollisuudet saavuttaa tavoitteet tai edistyä niiden toteuttamisessa huomattavasti seuraavien kahden vuoden aikana (vuosina 2002 ja 2003). Tässä luettelossa on määritelty erikseen tavoitteet, jotka edellyttävät erityisen kiireellisiä toimia. Vuoden 2001 määräaikaiskertomuksessa arvioidaan ehdokasmaiden edistymistä vuoden 1999 liittymistä valmistelevassa kumppanuudessa vahvistettujen ensisijaisten tavoitteiden saavuttamisessa. Tätä arviointia on käytetty määriteltäessä tämänhetkisen kumppanuuden ensisijaiset tavoitteet.Slovenia on toimittanut 31 päivänä toukokuuta 2001 ajan tasalle saatetun version yhteisön säännöstön käyttöönottoa koskevasta kansallisesta ohjelmastaan. Ohjelmassa vahvistetaan aikataulu vuoden 1999 liittymistä valmistelevassa kumppanuudessa määriteltyjen ensisijaisten tavoitteiden ja välitavoitteiden toteuttamiselle sekä tarvittavat hallinnolliset rakenteet ja varojen määrä.Liittymistä valmistelevassa kumppanuudessa yksilöidään Slovenian liittymisvalmistelujen ensisijaiset alat. Slovenian on kuitenkin pyrittävä ratkaisemaan kaikki vuoden 2001 määräaikaiskertomuksessa yksilöidyt ongelmat. Lisäksi on tärkeää, että Slovenia täyttää sitoumuksensa, jotka koskevat lainsäädännön lähentämistä ja yhteisön säännöstön täytäntöönpanoa Eurooppa-sopimuksen ja jäsenyysneuvottelujen yhteydessä tehtyjen sitoumusten mukaisesti. On syytä muistaa, että yhteisön säännöstön saattaminen osaksi kansallista lainsäädäntöä ei yksinään riitä. On myös tarpeen varmistaa, että sitä sovelletaan tosiasiassa samalla tavoin kuin unionissa. Yhteisön säännöstön uskottava ja tehokas täytäntöönpano ja soveltamisen valvonta on välttämätöntä kaikilla jäljempänä mainituilla aloilla.Komission määräaikaiskertomuksen analyysin perusteella Slovenialle on määritetty jäljempänä esitetyt ensisijaiset tavoitteet ja välitavoitteet. Nämä ensisijaiset tavoitteet esitetään samassa järjestyksessä kuin määräaikaiskertomuksessa(1).Poliittiset arviointiperusteetDemokratia ja oikeusvaltioperiaate- Erityisen kiireellisiä toimia tarvitaan: On annettava loput julkishallinnon uudistamiseksi tarvittavasta puitelainsäädännöstä, virkamieskuntaa ja julkislaitoksia koskevat lait mukaan luettuina.- Tuomioistuinlaitoksen toiminnan parantamista on jatkettava erityisesti jatkamalla vireillä olevien tapausten ruuhkan purkamista.Taloudelliset arviointiperusteet- Kilpailukykyä on edistettävä markkinapohjaisilla yritysten rakenneuudistuksilla, kotimaisia ja ulkomailta tulevia investointeja on edistettävä yritysten toimintaolosuhteita parantamalla.- Valtion omistamien laitosten rakenneuudistus, kaupallistaminen ja vapauttaminen on saatettava päätökseen, ja samalla on varmistettava kilpailu ja hintojen vapauttamisen jatkuminen.- Rahoitusalan rakenneuudistus on toteutettava saattamalla valtion omistamien pankkien yksityistäminen päätökseen ja yksityistämällä vakuutusyhtiö.- Maarekisterijärjestelmän tehokkuutta on parannettava maarekisterissä olevia sumia vähentämällä.Edellytykset täyttää jäsenyyden velvoitteetTavaroiden vapaa liikkuvuus- Vastaperustetun standardointilaitoksen tehokas toiminta on turvattava, perinteisen alakohtaisen lainsäädännön antaminen on saatettava päätökseen, uuden lähestymistavan mukaisten direktiivien täytäntöönpano sekä eurooppalaisten standardien vahvistaminen on saatettava päätökseen, hallinnon infrastruktuuria (vaatimustenmukaisuuden arviointilaitokset ja laboratoriot) on lujitettava, kansallisten markkinavalvontaelinten moitteeton yhteistoiminta ja tehokkuus on turvattava ja elintarvikealan hallintoa ja toimijoita on valmisteltava elintarvikkeiden turvallisuutta koskevien yhteisön periaatteiden täytäntöönpanoon.- Slovenian lainsäädännön analyyttistä arviointia on jatkettava yhdenmukaistamattomilla aloilla sen varmistamiseksi, että se on perustamissopimuksen 28, 29, ja 30 artiklan mukainen, ja hallinnolliset järjestelyt on saatettava päätökseen kyseisellä alalla tulevaisuudessa harjoitettavaa valvontaa varten.- Julkisten hankintojen virastoa ja valtion valvontakomiteaa on vahvistettava julkisia hankintoja koskevien päätösten avoimuuden parantamiseksi.Henkilöiden vapaa liikkuvuus- Ammattitutkintojen vastavuoroisen tunnustamisen yhdenmukaistaminen on saatettava päätökseen ja tarvittavia hallinnollisia rakenteita, koulutusta ja koulutusohjelmia on kehitettävä edelleen.- Ennen yhdenmukaistamista hankittujen ammattitutkintojen osalta Slovenian on toteutettava ensisijaisesti toimenpiteitä sen varmistamiseksi, että kaikki ammatinharjoittajat täyttävät yhteisön direktiiveissä vahvistetut vaatimukset maan liittyessä unioniin.- Hallinnollisia rakenteita on vahvistettava edelleen sosiaaliturvan yhteensovittamisen parantamiseksi.Palvelujen tarjoamisen vapaus- Rahoituspalvelujen valvontaa on tehostettava.- Sijoituspalveluja koskevan lainsäädännön yhdenmukaistaminen yhteisön säännöstön kanssa on saatettava päätökseen.Pääomien vapaa liikkuvuus- Loputkin lyhyen aikavälin rahaliikennettä koskevista rajoituksista on poistettava, jotta pääomavirtojen vapauttaminen saataisiin päätökseen.- Rahanpesunvastaisen toimintaryhmän suositusten noudattaminen on varmistettava.- On saatettava päätökseen lainsäädännön yhdenmukaistaminen rahanpesun torjunnasta annetun toisen direktiivin kanssa.Yhtiöoikeus- Teollis- ja tekijänoikeuksia koskevan lainsäädännön täytäntöönpanoa on jatkettava ja väärennösten ja piratismin torjuntaa on tehostettava erityisesti lujittamalla rajavalvontaa, parantamalla lainvalvontaviranomaisten välistä koordinointia sekä lisäämällä lainvalvontaviranomaisten, tuomarit ja syyttäjät mukaan luettuina, koulutusta.Kilpailupolitiikka- Valtiontukien valvonnan täytäntöönpano on varmistettava erityisesti tekemällä Slovenian kehitysviraston toimet avoimiksi ja poistamalla erikoistalousalueita koskevasta säädöksestä vientiperusteinen verovähennyskriteeri.- Sääntöjen täysimääräinen noudattaminen on varmistettava, tietoisuutta säännöistä on lisättävä kaikkien markkinatoimijoiden ja tuen myöntäjien keskuudessa. Kilpailuvirastoa on vahvistettava, ja oikeuslaitoksen henkilöstön koulutusta kaikilla kilpailupolitiikan aloilla on tehostettava.Maatalous- Yhteisön rahoittamien maaseudun kehittämisohjelmien suunnittelemiseksi, hallinnoimiseksi, seuraamiseksi, valvomiseksi ja arvioimiseksi tarvittavia hallinnollisia rakenteita on vahvistettava.- Maataloushallinnon valmiuksia on edelleen parannettava ja yhteisen maatalouspolitiikan hallintomekanismien soveltamista ja täytäntöönpanoa koskevat valmistelut on saatettava päätökseen, erityisesti koskien yhdennettyä hallinto- ja valvontajärjestelmää sekä maksajavirastoa yhteisen maatalouspolitiikan maksujen käsittelemiseksi. Myös eläinlääkintä- ja kasvinsuojelualaa sekä elintarvikkeiden turvallisuutta koskevan lainsäädännön voimaansaattamista ja täytäntöönpanoa koskevat valmistelut on saatettava päätökseen.- Yhdenmukaistamista yhteisön säännöstön kanssa on jatkettava eläinlääkintä- ja kasvinsuojelualalla: erityisesti eläinlääkinnän ja kasvinsuojelun tarkastusjärjestelmä on saatava valmiiksi varsinkin tulevilla unionin ulkorajoilla, laadunvalvontajärjestelmän täytäntöönpanoa on jatkettava, eläinten tunnistaminen on saatettava päätökseen, eläinten hyvinvointia koskevien standardien ja eläinjätteen käsittelyn yhdenmukaistamista yhteisön säännöstön kanssa on jatkettava, lihanjalostuslaitoksia ja meijereitä on nykyaikaistettava ja jäte- ja zonoosin valvontaohjelmia on kehitettävä.- On saatettava päätökseen tarttuvaa spongiformista enkefalopatiaa, kasvipassia, jäämien enimmäismääriä ja eläinten ruokintaa koskevan lainsäännön saattaminen osaksi kansallista lainsäädäntöä ja varmistettava sen voimaansaattaminen ja täytäntöönpano, mukaan lukien eläintautien, erityisesti tarttuvan spongiformisen enkefalopatian, testaaminen yhteisön säännöstön mukaisesti.- Elintarvikkeiden jalostuslaitosten yleistä kehittämistä on jatkettava erityisesti meijeri- ja lihanjalostusalalla, jotta ne täyttäisivät elintarvikkeiden turvallisuutta koskevat yhteisön standardit, ja elintarviketuotteiden markkinavalvontaa on lujitettava.Liikennepolitiikka- Rautatieliikenteen lainsäädännön mukauttaminen yhteisön säännöstöön on saatettava päätökseen, jotta tarkistettu rautateitä koskeva yhteisön säännöstö voidaan panna täytäntöön, ja hallinnollisia valmiuksia on vahvistettava maa- ja lentoliikenteen aloilla.Verotus- Lainsäädännön yhdenmukaistaminen yhteisön säännöstön kanssa on saatettava päätökseen, erityisesti koskien alv- ja valmisteverolainsäädäntöä (mukaan lukien väliaikainen arvonlisäverojärjestelmä).- Slovenian on varmistettava, että sekä nykyinen että tuleva lainsäädäntö ovat yritysverotukseen sovellettavien menettelysääntöjen periaatteiden mukaisia.- Hallinnollisia valmiuksia ja valvontamenettelyjä on vahvistettava, ja hallinnollista yhteistyötä sekä vastavuoroista avunantoa on parannettava, jotta yhteisön säännöstö voidaan panna täytäntöön.- Erityisen kiireellisiä toimia tarvitaan: Tietotekniikkajärjestelmiä on kehitettävä edelleen tietojen vaihtamiseksi sähköisessä muodossa yhteisön ja sen jäsenvaltioiden kanssa.- On pantava täytäntöön valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annettu direktiivi.Sosiaalipolitiikka ja työllisyys- Työmarkkinaosapuolten valmiuksien kehittämistä on edelleen tuettava erityisesti riippumattomalla kahdenvälisellä sosiaalisella vuoropuhelulla ottaen huomioon varsinkin niiden tulevan aseman yhteisön työllisyys- ja sosiaalipolitiikan muotoilemisessa ja täytäntöönpanossa, Euroopan sosiaalirahasto mukaan luettuna.- Lainsäädännön mukauttaminen yhteisön säännöstöön on saatava päätökseen ja yhteisön lainsäädännön moitteeton täytäntöönpano on varmistettava erityisesti työoikeuden sekä työterveyden ja -turvallisuuden alalla. Niihin liittyviä hallinto- ja täytäntöönpanorakenteita, työsuojelutarkastuslaitokset mukaan luettuina, on vahvistettava. Syrjintää vastaan on annettava lainsäädäntöä ja laadittava aikataulu sen täytäntöönpanemiseksi.- Yhdenmukaistaminen yhteisön säännöstön kanssa on saatettava päätökseen kansanterveyden alalla, ja toimenpiteitä on kehitettävä ja toteutettava edelleen tartuntatautien valvomiseksi sekä terveystilanteen seuraamiseksi ja siitä tiedottamiseksi.- Slovenian on laadittava kansallinen strategia, joka sisältää myös tietojen keruun, osallistuakseen tulevaisuudessa sosiaalista integroitumista koskevaan eurooppalaiseen strategiaan.Energia- Slovenian on pantava täytäntöön suositukset, jotka ovat osa neuvoston raporttia koskien ydinturvallisuutta laajentumisen yhteydessä ottaen huomioon raportissa esitetyt ensisijaiset asiat.- Krskon ydinvoimalan ydinturvallisuuden korkean tason varmistamista on jatkettava.- Energian sisämarkkinoihin valmistautumista on jatkettava kaasu- ja sähkösektorilla muun muassa jäljellä olevia hintavääristymiä poistamalla ja sääntelyviranomaisia lujittamalla.- Öljyvarastojen kasvattamisessa on edistyttävä edelleen ja tähän liittyen on tehtävä tarvittavat investoinnit varastojen saattamiseksi 90 päivän kulutusta vastaavalle tasolle.- Energiatehokkuutta ja uusiutuvien energialähteiden käyttöä on parannettava edelleen, muun muassa kyseisen alan keskeisiä instituutioita vahvistamalla.Televiestintä ja tietotekniikka / Kulttuuri ja audiovisuaalialan politiikka- Erityisen kiireellisiä toimia tarvitaan: Äskettäin perustettua televiestintä- ja yleisradiovirastoa on lujitettava.Aluepolitiikka ja rakennepoliittisten välineiden yhteensovittaminen- Erityisen kiireellisiä toimia tarvitaan: On luotava aluejako, jotta rakennerahastoista annetut asetukset voidaan tosiasiassa panna täytäntöön.- Rakennerahastojen ja koheesiorahaston hallinnoinnissa on jaettava selkeät vastuualat, ja varojen täytäntöönpanoon osallistuvien toimielinten, erityisesti hallinto- ja maksuviranomaisten, hallinnollisia valmiuksia on parannettava varsinkin henkilöstöä lisäämällä ja kouluttamalla; ministeriöiden välinen tehokas yhteistyö on varmistettava.- Rakennerahastoista annettujen asetusten mukaisesti on laadittava johdonmukainen kehityssuunnitelma, ja lopullisen suunnitelman täytäntöönpanorakenteet on määriteltävä.- On perustettava rakennerahastojen osalta vaaditut valvonta- ja arviointijärjestelmät erityisesti ennakkoarvioinnin sekä tilastotietojen ja muuttujien keräämisen ja käsittelyn osalta.- Lainsäädäntö on yhdenmukaistettava varainhoito- ja valvontamenettelyjä koskevien yhteisön asetusten kanssa tulevia rakennerahastojen ja koheesiorahaston toimia varten.- Rakenne- ja koheesiorahastojen tukeen oikeutettujen hankkeiden teknistä valmistelua on kehitettävä (hankkeiden valmisteluprosessi).Ympäristö- Yhteisön säännöstön saattaminen osaksi kansallista lainsäädäntöä on saatettava päätökseen erityisesti ilman laadun, jätehuollon, veden laadun (hyväksymällä uusi vesilaki sekä tarvittava täytäntöönpanolainsäädäntö), luonnonsuojelun, teollisuuden saasteiden ja riskienhallinnan, geenimuunnettujen organismien ja säteilysuojan osalta, ja sen täytäntöönpano on varmistettava.- Hallinnon lujittamista on jatkettava erityisesti paikallisella tasolla ja niiden toimielinten osalta, jotka vastaavat kemikaaleja koskevan lainsäädännön täytäntöönpanosta ja soveltamisen valvonnasta.- Ympäristönsuojeluvaatimusten sisällyttämistä osaksi kaikkien muiden alakohtaisten politiikkojen määrittelyä ja täytäntöönpanoa on jatkettava kestävän kehityksen edistämiseksi.Kuluttajansuoja ja terveyden suojelu- Lainsäädännön yhdenmukaistamista yhteisön säännöstön kanssa on jatkettava, ja markkinavalvonta- ja täytäntöönpanoviranomaisia on vahvistettava.Yhteistyö oikeus- ja sisäasioissa- On varmistettava Schengenin sopimusta koskevan toimintasuunnitelman asianmukainen täytäntöönpano.- Valmisteluja Schengenin tietojärjestelmään osallistumiseksi on jatkettava kehittämällä kansallisia tietokantoja ja rekistereitä.- Rajavalvonnan lujittamista on jatkettava erityisesti unionin tulevilla ulkorajoilla takaamalla riittävä henkilöstö, koulutus ja välineistö.- Erityisen kiireellisiä toimia tarvitaan: Uuden turvapaikkalainsäädännön tehokas täytäntöönpano on turvattava, vielä puuttuvat osat lainsäädännössä on annettava, valmiuksia käsitellä turvapaikkahakemuksia on parannettava, turvapaikanhakijoiden asuntola ja ulkomaalaiskeskus on erotettava toisistaan ja näissä molemmissa olosuhteita on kohennettava.- Järjestäytyneen rikollisuuden torjuntaa on lujitettava muun muassa vahvistamalla täytäntöönpanoviranomaisten yhteistyötä.- Laittoman maahanmuuton torjuntaa sekä maahanmuuttolainsäädännön yhdenmukaistamista yhteisön säännöstön kanssa on jatkettava.- On toteutettava tarvittavat toimenpiteet yhteisön välineiden soveltamisen varmistamiseksi siviiliasioissa tehtävän oikeudellisen yhteistyön alalla.Tulliliitto- Erityisen kiireellisiä toimia tarvitaan: Slovenian tullihallinnon tietotekniikkastrategian täytäntöönpanoa on jatkettava, ja tietotekniikkajärjestelmiä on kehitettävä sähköisessä muodossa olevien tietojen vaihdon mahdollistamiseksi yhteisön ja Slovenian välillä.Ulkosuhteet- On toteutettava tarvittavat toimenpiteet sen varmistamiseksi, että liittymisajankohtaan mennessä mahdolliset yhteisön säännöstön kanssa ristiriidassa olevat kansainväliset sopimukset neuvotellaan uudelleen tai että ne irtisanotaan.Varainhoidon valvonta- Slovenian on nimettävä yhteystaho yhteisön petostentorjuntavirastolle (OLAF) yhteisön taloudellisten etujen suojelemiseksi ja aloitettava tämän yhteystahon välityksellä tosiasiallinen yhteistyö OLAFin kanssa.- Valtionvarainministeriön asemaa varainhoidon, varainhoidon valvonnan sekä hajautettujen sisäisten tarkastusjärjestelmien yhdenmukaistamisessa on kehitettävä takaamalla riittävä henkilöstö tämän tehtävän hoitoon.- Julkisen sisäisen varainhoidon valvonnan käsitteitä (johdon vastuuvelvollisuus ja järjestelmäperusteinen tilintarkastus) on kehitettävä edelleen ja asianomaista lainsäädäntöä on muutettava.- Sisäisestä tarkastuksesta vastaavien yksiköiden perustaminen ministeriöihin on saatettava päätökseen yhdenmukaisesti, ja niiden riippumattomuutta on lujitettava.- Slovenian on jatkettava ponnistuksia liittymistä ennen annettavan yhteisön rahoituksen asianmukaisen käytön, valvonnan, seurannan ja arvioinnin varmistamiseksi. Tämä on keskeinen osoitus Slovenian kyvystä panna täytäntöön varainhoidon valvontaa koskeva yhteisön säännöstö.5. OhjelmatVuosille 2000-2006 Slovenialle myönnettävä taloudellinen tuki käsittää Phare-toimien lisäksi liittymistä valmistelevan SAPARD-välineen avulla annettavan maatalouden ja maaseudun kehittämisen liittymistä valmistelevien toimenpiteiden tuen (neuvoston asetus (EY) N:o 1268/99, EYVL L 161, 26.6.1999, s. 87) sekä rakennepolitiikan ISPA-välineen, jossa asetetaan liittymistä edeltävänä aikana etusijalle koheesiorahaston kaltaiset toimenpiteet, avulla annettavan tuen ympäristön ja liikenteen alojen infrastruktuurihankkeille (neuvoston asetus (EY) N:o 1267/99, EYVL L 161, 26.6.1999, s. 73). Näiden kansallisten rahoitusosuuksien turvin Slovenia voi myös rahoittaa osittain osallistumisensa yhteisön ohjelmiin kuten tutkimuksen ja teknologisen kehittämisen puiteohjelmaan sekä yleissivistävään koulutukseen ja yrityksiin liittyviin ohjelmiin. Slovenia saa lisäksi rahoitusta suoraan yhteisön säännöstöön liittyvistä monikansallisista ja horisontaalisista ohjelmista. Ehdokasmaiden osallistumista yhteisrahoitukseen edellytetään järjestelmällisesti kaikissa investointihankkeissa. Komissio on vuodesta 1998 toiminut yhteistyössä Euroopan investointipankin (EIP) ja kansainvälisten rahoituslaitosten, erityisesti Euroopan jälleenrakennus- ja kehityspankin (EBRD) ja Maailmanpankin kanssa liittymistä valmisteleviin ensisijaisiin tavoitteisiin liittyvien hankkeiden yhteisrahoituksen helpottamiseksi.6. EhdollisuusKolmen liittymistä valmistelevan välineen - Phare-ohjelman sekä ISPA- ja SAPARD-välineiden - kautta hankkeiden rahoittamiseen myönnettävän yhteisön tuen edellytyksenä on, että Slovenia noudattaa Eurooppa-sopimuksen mukaisia sitoumuksiaan, jatkaa toimia Kööpenhaminassa vahvistettujen edellytysten täyttämiseksi ja edistyy ennen kaikkea tässä tarkistetussa liittymistä valmistelevassa kumppanuudessa määriteltyjen ensisijaisten tavoitteiden täytäntöönpanossa. Näiden yleisten edellytysten noudattamatta jättäminen saattaa johtaa neuvoston päätökseen rahoitusavun keskeyttämisestä asetuksen (EY) N:o 622/98 4 artiklan nojalla.7. SeurantaLiittymistä valmistelevan kumppanuuden täytäntöönpanoa valvotaan Eurooppa-sopimuksen yhteydessä. Kuten Luxemburgissa kokoontunut Eurooppa-neuvosto korosti, on tärkeää, että yhteisön säännöstön käyttöönoton ja täytäntöönpanon tarkastelua jatketaan Eurooppa-sopimuksen elimissä. Liittymistä valmistelevan kumppanuuden osa-alueita käsitellään kustakin osa-alueesta vastaavassa alakomiteassa. Assosiaatiokomitea käsittelee ensisijaisiin tavoitteisiin ja välitavoitteisiin liittyvää yleistä kehitystä, edistymistä ja ongelmia sekä alakomiteoiden sille käsiteltäviksi toimittamia erityisiä kysymyksiä.Phare-ohjelman hallintokomitea huolehtii siitä, että kaikkien kolmen liittymistä valmistelevan välineen - Phare-ohjelman sekä ISPA- ja SAPARD-välineiden - yhteydessä tehdyt rahoituspäätökset ovat yhteensopivia sekä keskenään että liittymistä valmistelevien kumppanuuksien kanssa, kuten yhteensovittamista koskevassa asetuksessa (neuvoston asetus (EY) N:o 1266/99, EYVL L 161, 26.6.1999, s. 68) säädetään.Liittymistä valmistelevaa kumppanuutta muutetaan tarvittaessa jatkossakin asetuksen (EY) N:o 622/98 2 artiklan mukaisesti.(1) Esittämisessä noudatetaan määräaikaiskertomuksissa vuodesta 2000 noudatettua järjestystä.


title: Neuvoston päätös 2009/949/YOS, tehty 30 päivänä marraskuuta 2009 , Europolin henkilöstöön sovellettavien peruspalkkojen ja lisien mukauttamisesta

text:
               15.12.2009

               FI

               Euroopan unionin virallinen lehti

               L 328/48

      NEUVOSTON PÄÄTÖS 2009/949/YOS,
   tehty 30 päivänä marraskuuta 2009,
   Europolin henkilöstöön sovellettavien peruspalkkojen ja lisien mukauttamisesta
   EUROOPAN UNIONIN NEUVOSTO, joka
   ottaa huomioon Europolin henkilöstösäännöistä 3 päivänä joulukuuta 1998 annetun neuvoston säädöksen (1), jäljempänä ’henkilöstösäännöt’, ja erityisesti niiden 44 artiklan,
   ottaa huomioon Tšekin tasavallan aloitteen,
   ottaa huomioon Euroopan parlamentin lausunnon (2),
   ottaa huomioon sen, että Europolin hallintoneuvosto on tarkistanut Europolin työntekijöiden palkkausta,
   sekä katsoo seuraavaa:

               (1)

               Hallintoneuvosto on ottanut Europolin työntekijöiden palkkauksen tarkistuksessa huomioon elinkustannuksissa Alankomaissa tapahtuneet muutokset sekä muutokset jäsenvaltioiden julkishallinnon palkoissa.

               (2)

               Tarkistuksen kohteena ollut 1 päivän heinäkuuta 2007 ja 30 päivän kesäkuuta 2008 välinen ajanjakso oikeuttaa palkkauksen korottamiseen 1,2 prosentilla 1 päivän heinäkuuta 2008 ja 30 päivän kesäkuuta 2009 välisenä ajanjaksona.

               (3)

               Neuvosto päättää yksimielisesti Europolin työntekijöiden peruspalkkojen ja lisien mukauttamisesta tarkistuksen perusteella,

         ON PÄÄTTÄNYT SEURAAVAA:
   1 artikla
   Henkilöstösääntöjä muutetaan seuraavasti:
   Voimaantulosta 1 päivästä heinäkuuta 2008 alkaen:

               a)

               korvataan 45 artiklassa oleva peruskuukausipalkkojen taulukko seuraavasti:

                           1

                           2

                           3

                           4

                           5

                           6

                           7

                           8

                           9

                           10

                           11

                           1

                           15 578,99

                           2

                           13 989,27

                           3

                           9 601,74

                           9 849,73

                           10 097,73

                           10 364,80

                           10 631,87

                           10 911,63

                           11 190,13

                           11 483,94

                           11 779,62

                           12 091,21

                           12 399,59

                           4

                           8 361,77

                           8 584,33

                           8 803,72

                           9 035,81

                           9 267,91

                           9 512,71

                           9 754,34

                           10 011,89

                           10 269,40

                           10 539,67

                           10 809,91

                           5

                           6 889,73

                           7 070,95

                           7 248,99

                           7 439,76

                           7 630,53

                           7 834,00

                           8 034,30

                           8 247,32

                           8 457,16

                           8 679,71

                           8 902,28

                           6

                           5 904,14

                           6 059,89

                           6 215,70

                           6 381,03

                           6 543,17

                           6 714,86

                           6 886,55

                           7 067,78

                           7 248,99

                           7 439,76

                           7 630,53

                           7

                           4 921,68

                           5 052,05

                           5 179,21

                           5 315,93

                           5 452,63

                           5 595,72

                           5 738,78

                           5 891,40

                           6 040,83

                           6 199,81

                           6 358,77

                           8

                           4 184,07

                           4 295,35

                           4 403,43

                           4 521,09

                           4 635,53

                           4 756,36

                           4 877,17

                           5 007,54

                           5 134,71

                           5 271,42

                           5 404,94

                           9

                           3 688,09

                           3 786,64

                           3 885,22

                           3 986,93

                           4 088,69

                           4 196,78

                           4 304,89

                           4 419,34

                           4 530,66

                           4 651,45

                           4 769,08

                           10

                           3 198,47

                           3 284,32

                           3 366,96

                           3 455,97

                           3 541,84

                           3 637,22

                           3 732,59

                           3 831,15

                           3 926,53

                           4 031,46

                           4 133,20

                           11

                           3 099,91

                           3 182,58

                           3 262,04

                           3 347,90

                           3 433,73

                           3 525,93

                           3 614,97

                           3 710,35

                           3 805,73

                           3 907,48

                           4 006,00

                           12

                           2 460,87

                           2 527,59

                           2 591,18

                           2 657,97

                           2 724,74

                           2 797,85

                           2 870,98

                           2 947,29

                           3 020,41

                           3 099,91

                           3 179,39

                           13

                           2 114,28

                           2 171,52

                           2 225,57

                           2 285,99

                           2 343,22

                           2 406,79

                           2 467,21

                           2 533,97

                           2 597,58

                           2 667,51

                           2 734,26

               b)

               korvataan 59 artiklan 3 kohdassa oleva määrä 1 036,76 euroa 1 049,20 eurolla;

               c)

               korvataan 59 artiklan 3 kohdassa oleva määrä 2 073,51 euroa 2 098,39 eurolla;

               d)

               korvataan 60 artiklan 1 kohdassa oleva määrä 276,48 euroa 279,80 eurolla;

               e)

               korvataan liitteessä 5 olevan 2 artiklan 1 kohdassa oleva määrä 289,03 euroa 292,50 eurolla;

               f)

               korvataan liitteessä 5 olevan 3 artiklan 1 kohdassa oleva määrä 12 566,73 euroa 12 717,53 eurolla;

               g)

               korvataan liitteessä 5 olevan 3 artiklan 1 kohdassa oleva määrä 2 827,52 euroa 2 861,45 eurolla;

               h)

               korvataan liitteessä 5 olevan 3 artiklan 2 kohdassa oleva määrä 16 965,09 euroa 17 168,67 eurolla;

               i)

               korvataan liitteessä 5 olevan 4 artiklan 1 kohdassa oleva määrä 1 256,68 euroa 1 271,76 eurolla;

               j)

               korvataan liitteessä 5 olevan 4 artiklan 1 kohdassa oleva määrä 942,53 euroa 953,84 eurolla;

               k)

               korvataan liitteessä 5 olevan 4 artiklan 1 kohdassa oleva määrä 628,33 euroa 635,87 eurolla;

               l)

               korvataan liitteessä 5 olevan 4 artiklan 1 kohdassa oleva määrä 502,66 euroa 508,69 eurolla;

               m)

               korvataan liitteessä 5 olevan 5 artiklan 3 kohdassa oleva määrä 1 773,42 euroa 1 794,70 eurolla;

               n)

               korvataan liitteessä 5 olevan 5 artiklan 3 kohdassa oleva määrä 2 364,57 euroa 2 392,94 eurolla;

               o)

               korvataan liitteessä 5 olevan 5 artiklan 3 kohdassa oleva määrä 2 955,70 euroa 2 991,17 eurolla.

         2 artikla
   Tämä päätös julkaistaan Euroopan unionin virallisessa lehdessä.
   3 artikla
   Tämä päätös tulee voimaan sitä päivää seuraavana päivänä, jona se tehdään.

      Tehty Brysselissä 30 päivänä marraskuuta 2009.

            Neuvoston puolesta

            Puheenjohtaja

         B. ASK

      (1)  EYVL C 26, 30.1.1999, s. 23.

      (2)  Lausunto annettu 22 päivänä lokakuuta 2009 (ei vielä julkaistu virallisessa lehdessä).


               12.8.2016

               FI

               Euroopan unionin virallinen lehti

               C 294/109

         P8_TA(2014)0109
   Päätös olla vastustamatta delegoitua säädöstä: Kriisinratkaisun rahoitusjärjestelyihin etukäteen suoritettavat rahoitusosuudet
   Euroopan parlamentin päätös 18. joulukuuta 2014 olla vastustamatta 21. lokakuuta 2014 annettua komission delegoitua asetusta 15. toukokuuta 2014 annetun Euroopan parlamentin ja neuvoston direktiivin 2014/59/EU täydentämisestä kriisinratkaisun rahoitusjärjestelyihin etukäteen suoritettavien rahoitusosuuksien osalta (C(2014)07674 – 2014/2923(DEA))
   (2016/C 294/38)

      Euroopan parlamentti, joka

               —

               ottaa huomioon komission delegoidun asetuksen (C(2014)07674),

               —

               ottaa huomioon komission 18. marraskuuta 2014 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,

               —

               ottaa huomioon talous- ja raha-asioiden valiokunnan 16. joulukuuta 2014 päivätyn kirjeen valiokuntien puheenjohtajakokouksen puheenjohtajalle,

               —

               ottaa huomioon Euroopan unionin toiminnasta tehdyn sopimuksen 290 artiklan,

               —

               ottaa huomioon luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta 15. toukokuuta 2014 annetun Euroopan parlamentin ja neuvoston direktiivin 2014/59/EU (1) ja erityisesti sen 103 artiklan 7 ja 8 kohdan sekä 115 artiklan 5 kohdan,

               —

               ottaa huomioon talous- ja raha-asioiden valiokunnan suosituksen päätökseksi,

               —

               ottaa huomioon neuvostossa aikaansaadun sopimuksen täytäntöönpanoasetuksesta Euroopan parlamentin ja neuvoston asetuksen (EU) N:o 806/2014 yhdenmukaisista soveltamisedellytyksistä yhteiseen kriisinratkaisurahastoon suoritettavien ennakollisten vakausmaksujen osalta (COM(2014)0710),

               —

               ottaa huomioon työjärjestyksen 105 artiklan 6 kohdan,

               A.

               ottaa huomioon, että direktiivin 2014/59/EU (pankkien elvytys- ja kriisinratkaisudirektiivi) 130 artiklassa säädetään, että jäsenvaltioiden on sovellettava direktiivin noudattamisen edellyttämiä kansallisia säännöksiä 1. päivästä tammikuuta 2015;

               B.

               ottaa huomioon, että direktiiviä soveltaakseen jäsenvaltioiden on varmistettava, että rahoitusosuudet peritään niiden alueella toimiluvan saaneilta luottolaitoksilta ja sijoituspalveluyrityksiltä (jäljempänä ”laitokset”) vähintään vuosittain (pankkien elvytys- ja kriisinratkaisudirektiivin 103 artiklan 1 kohta);

               C.

               ottaa huomioon, että näitä rahoitusosuuksia on mukautettava laitosten riskiprofiilin perusteella ja komission delegoidussa säädöksessä määriteltyjä perusteita noudattaen;

               D.

               ottaa huomioon, että pankkien elvytys- ja kriisinratkaisudirektiivin 103 artiklan 7 kohdassa komissiolle siirretään valta antaa delegoituja säädöksiä, joissa määritetään käsite rahoitusosuuksien mukauttamisesta laitosten riskiprofiiliin ottaen huomioon tietyt kyseisessä artiklassa esitetyt seikat;

               E.

               ottaa huomioon, että komissio antoi tämän valtuutuksen mukaisesti 21. lokakuuta 2014 komission delegoidun asetuksen 15. toukokuuta 2014 annetun Euroopan parlamentin ja neuvoston direktiivin 2014/59/EU täydentämisestä kriisinratkaisun rahoitusjärjestelyihin etukäteen suoritettavien rahoitusosuuksien osalta;

               F.

               ottaa huomioon, että tämä delegoitu asetus voi tulla voimaan parlamentin ja neuvoston tarkasteluajan päätyttyä ainoastaan, jos parlamentti tai neuvosto ei ole ilmaissut vastustavansa sitä tai jos sekä parlamentti että neuvosto ovat ennen kyseisen ajan päättymistä ilmoittaneet komissiolle, että ne eivät vastusta säädöstä; toteaa, että pankkien elvytys- ja kriisinratkaisudirektiivin 115 artiklan 5 kohdan mukaisesti tarkasteluajan pituus on kolme kuukautta tiedoksi antamisen päivästä alkaen eli se päättyy 21. tammikuuta 2015 ja sitä voidaan jatkaa kolmella kuukaudella;

               G.

               ottaa huomioon, että pankkien elvytys- ja kriisinratkaisudirektiivin mukaisten järjestelyjen sujuva ja oikea-aikainen käyttöönotto viimeistään 1. tammikuuta 2015 edellyttää, että kansalliset kriisinratkaisuviranomaiset aloittavat kriisiratkaisun rahoitusjärjestelyjen rahoitusosuuksien laskemisen ja keräämisen mahdollisimman pian ja viimeistään 1. tammikuuta 2015; toteaa, että tämän laskemisen ja keräämisen on tapahduttava edellä mainittua delegoitua asetusta noudattaen;

               H.

               toteaa, että delegoidun asetuksen olisi näin ollen tultava voimaan vuonna 2014, ennen kuin johdanto-osan F kappaleessa mainittu tarkasteluaika päättyy;

               I.

               toteaa, että neuvostossa parlamentin epävirallisesti osallistuessa aikaansaatu sopimus täytäntöönpanoasetuksesta Euroopan parlamentin ja neuvoston asetuksen (EU) N:o 806/2014 yhdenmukaisista soveltamisedellytyksistä yhteiseen kriisinratkaisurahastoon suoritettavien ennakollisten vakausmaksujen osalta on yhdenmukainen edellä mainitun delegoidun asetuksen kanssa;

               1.

               ilmoittaa, ettei se vastusta delegoitua asetusta;

               2.

               kehottaa puhemiestä välittämään tämän päätöksen neuvostolle ja komissiolle.

      (1)  EUVL L 173, 12.6.2014, s. 190.


title: 2013/265/EU: Neuvoston päätös, annettu 29 päivänä toukokuuta 2013 , alueiden komitean italialaisen jäsenen nimeämisestä

text:
               6.6.2013

               FI

               Euroopan unionin virallinen lehti

               L 154/7

         NEUVOSTON PÄÄTÖS,
   annettu 29 päivänä toukokuuta 2013,
   alueiden komitean italialaisen jäsenen nimeämisestä
   (2013/265/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Alueiden komitean jäsenen paikka on vapautunut Giuseppe CASTIGLIONEn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2015:

               —

               Guerino TESTA, Presidente della Provincia di Pescara.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 29 päivänä toukokuuta 2013.

            Neuvoston puolesta

            Puheenjohtaja

         R. BRUTON

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: Komission päätös (EU) 2015/512, annettu 25 päivänä maaliskuuta 2015 , Euroopan petostentorjuntaviraston (OLAF) perustamisesta tehdyn päätöksen 1999/352/EY, EHTY, Euratom muuttamisesta

text:
               26.3.2015

               FI

               Euroopan unionin virallinen lehti

               L 81/4

         KOMISSION PÄÄTÖS (EU) 2015/512,
   annettu 25 päivänä maaliskuuta 2015,
   Euroopan petostentorjuntaviraston (OLAF) perustamisesta tehdyn päätöksen 1999/352/EY, EHTY, Euratom muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 249 artiklan,
   sekä katsoo seuraavaa:

               (1)

               Komissio päätti kollegion 2104. kokouksessa 5 päivänä marraskuuta 2014 toteuttaa organisaatiouudistuksen yksiköissään ja siirtää Euroopan petostentorjuntavirastolta talouden ja rahoituksen pääosastolle tehtävät, jotka liittyvät sellaisten komission lainsäädäntö- ja sääntelyaloitteiden valmisteluun, joiden tavoitteena on euron suojaaminen väärentämiseltä, ja tuen antamiseen kyseisellä alalla koulutuksen ja teknisen tuen välityksellä.

               (2)

               Tästä syystä komission päätöstä 1999/352/EY, EHTY, Euratom (1) olisi muutettava.

               (3)

               Edellä mainittu komission yksiköiden organisaatiouudistus tuli voimaan 1 päivänä tammikuuta 2015, joten asiaa koskevat säännökset olisi saatettava viipymättä ajan tasalle,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 1999/352/EY, EHTY, Euratom 2 artikla seuraavasti:

               1)

               poistetaan 2 kohdan toinen virke;

               2)

               korvataan 4 kohta seuraavasti:
               ”4.   Viraston tehtävänä on valmistella komission lainsäädäntö- ja sääntelyaloitteita, joiden tavoitteena on 1 kohdassa tarkoitettu petosten torjunta.”

         2 artikla
   Tämä päätös tulee voimaan ensimmäisenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 25 päivänä maaliskuuta 2015.

            Komission puolesta

            Puheenjohtaja

         Jean-Claude JUNCKER

      (1)  Komission päätös 1999/352/EY, EHTY, Euratom, tehty 28 päivänä huhtikuuta 1999, Euroopan petostentorjuntaviraston (OLAF) perustamisesta (EYVL L 136, 31.5.1999, s. 20).


title: 2011/808/EU: Neuvoston päätös, annettu 5 päivänä joulukuuta 2011 , Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä annetun päätöksen 2010/371/EU soveltamisajan muuttamisesta ja voimassaolon pidentämisestä

text:
               7.12.2011

               FI

               Euroopan unionin virallinen lehti

               L 324/1

         NEUVOSTON PÄÄTÖS,
   annettu 5 päivänä joulukuuta 2011,
   Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä annetun päätöksen 2010/371/EU soveltamisajan muuttamisesta ja voimassaolon pidentämisestä
   (2011/808/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000 (1) ja jota muutettiin Ouagadougoussa Burkina Fasossa 22 päivänä kesäkuuta 2010 (2), jäljempänä ‧AKT–EU-kumppanuussopimus‧, ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä (3) ja erityisesti sen 3 artiklan,
   ottavat huomioon Euroopan komission ehdotuksen,
   noudattaa unionin ulkoasioiden ja turvallisuuspolitiikan korkean edustajan ehdotusta,
   sekä katsoo seuraavaa:

               (1)

               Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä 7 päivänä kesäkuuta 2010 annettu päätös 2010/371/EU (4) annettiin aiheellisten toimenpiteiden toteuttamiseksi sen seurauksena, että AKT–EU-kumppanuussopimuksen 9 artiklan mukaisia olennaisia osia oli rikottu.

               (2)

               Aiheellisten toimenpiteiden voimassaoloa jatkettiin päätöksellä 2011/324/EU (5)6 päivään joulukuuta 2011, koska kahdentoista kuukauden määräajassa madagaskarilaiset osapuolet eivät olleet allekirjoittaneet yhtään yhteisymmärrykseen pohjautuvaa siirtymäprosessia koskevaa etenemissuunnitelmaa, eivätkä eteläisen Afrikan kehitysyhteisö (SADC), Afrikan unioni ja kansainvälinen yhteisö olleet sellaista vahvistaneet.

               (3)

               Kaikkien Madagaskarin poliittisten puolueiden merkittävän panostuksen sekä eteläisen Afrikan kehitysyhteisön välitystoimien ansiosta valtaosa Madagaskarin poliittisista toimijoista allekirjoitti 16 päivänä syyskuuta 2011 etenemissuunnitelman, jolla pyritään löytämään ratkaisu Madagaskarin kriisiin. Kyseisessä asiakirjassa esitetään allekirjoittajien sitoumukset yhteisymmärrykseen ja puolueettomuuteen perustuvan osallistavan siirtymäprosessin toteuttamiseksi, jotta maassa voitaisiin järjestää vapaat, uskottavat ja avoimet vaalit ja palata perustuslailliseen järjestykseen. Sen täytäntöönpano on jo käynnistetty nimeämällä konsensuksella pääministeri 28 päivänä lokakuuta 2011.

               (4)

               Näin ollen voimassa olevia aiheellisia toimenpiteitä on muutettava siten, että Euroopan unioni pystyy tukemaan siirtymäprosessia edellyttäen, että madagaskarilainen osapuoli täyttää etenemissuunnitelman tärkeimpiä välitavoitteita koskevat sitoumukset tai Madagaskarin hallituksen ja unionin poliittisen vuoropuhelun tuloksena mahdollisesti syntyvät sitoumukset.

               (5)

               Neuvoston päätöksen 2010/371/EU soveltaminen päättyy 6 päivänä joulukuuta 2011. Aiheellisia toimenpiteitä, sellaisina kuin ne ovat muutettuina tällä päätöksellä, olisi sovellettava kahdentoista kuukauden ajan, sanotun kuitenkaan rajoittamatta niiden säännöllistä uudelleentarkastelua kyseisen jakson aikana,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/371/EU seuraavasti:

               1)

               Korvataan 3 artiklan toinen virke seuraavasti:
               "Se on voimassa 6 päivään joulukuuta 2012, sanotun kuitenkaan rajoittamatta tilanteen säännöllistä uudelleentarkastelua kyseisenä aikana.".

               2)

               Korvataan 7 päivänä kesäkuuta 2010 annetun päätöksen 2010/371/EU liitteenä olevassa kirjeessä määritellyt aiheelliset toimenpiteet tämän päätöksen liitteessä esitetyillä aiheellisilla toimenpiteillä.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 5 päivänä joulukuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EYVL L 317, 15.12.2000, s. 3.

      (2)  EUVL L 287, 4.11.2010, s. 3.

      (3)  EYVL L 317, 15.12.2000, s. 376.

      (4)  EUVL L 169, 3.7.2010, s. 13.

      (5)  EUVL L 146, 1.6.2011, s. 2.

      LIITE

         KIRJE SIIRTYMÄAJAN PRESIDENTILLE

      Arvoisa presidentti
      Euroopan unioni (EU) pitää Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000 ja jota muutettiin Ouagadougoussa Burkina Fasossa 22 päivänä kesäkuuta 2010, jäljempänä ’AKT–EU-kumppanuussopimus’, 9 artiklan määräyksiä erittäin tärkeinä. Ihmisoikeuksien, demokraattisten instituutioiden ja oikeusvaltioperiaatteen kunnioittaminen ovat olennainen osa AKT–EU-kumppanuussopimusta ja muodostavat siten suhteidemme perustan.
      Euroopan unioni ilmoitti Teille 16 päivänä kesäkuuta 2011 päivätyllä kirjeellä päätöksestä 2011/324/EU, jolla AKT–EU-kumppanuussopimuksen 96 artiklan 2 kohdan c alakohdassa tarkoitettuja, 7 päivänä kesäkuuta 2010 hyväksyttyjä aiheellisia toimenpiteitä jatkettiin 6 päivään joulukuuta 2011.
      Kyseisestä päivästä lähtien Euroopan unioni on seurannut tarkasti poliittista tilannetta maassanne ja tukenut aktiivisesti erityisesti eteläisen Afrikan kehitysyhteisön (SADC) välityspyrkimyksiä, joita erityisesti Intian valtameren komissio ja muut afrikkalaiset kumppanit ovat tukeneet ja joiden seurauksena 16 päivänä syyskuuta 2011 pystyttiin viimein allekirjoittamaan etenemissuunnitelma, jolla pyritään löytämään ratkaisu Madagaskarin kriisiin, sellaisena kuin suunnitelma oli muutettuna ja selkeytettynä kaikkien poliittisista syistä maanpaossa olevien Madagaskarin kansalaisten Madagaskariin palaamisen osalta 11 ja 12 päivänä kesäkuuta 2011 järjestetyn eteläisen Afrikan kehitysyhteisön huippukokouksen seurauksena.
      Euroopan unioni suhtautui myönteisesti etenemissuunnitelman allekirjoittamiseen, joka avaa tien siirtymävaiheen prosessille, jonka on määrä johtaa uskottaviin, vapaisiin ja avoimiin vaaleihin ja mahdollistaa nopean paluun perustuslailliseen järjestykseen. Euroopan unioni muistutti, että se on valmis tukemaan siirtymäprosessia poliittisesti ja taloudellisesti, kun eteläisen Afrikan kehitysyhteisö ja Afrikan unioni tätä oletettavasti pyytävät, ja tiiviissä yhteistyössä kansainvälisen yhteisön kanssa. Euroopan unioni on valmis tehostamaan poliittista vuoropuhelua etenemissuunnitelman täytäntöönpanon myötä nimettyjen siirtymäkauden viranomaisten kanssa edellä mainittuun tukemiseen liittyvien edellytysten ja järjestelyjen tarkastelemiseksi.
      Etenemissuunnitelman 4, 5, 6 ja 8 artiklan mukaisesti pääministerin nimeäminen konsensuksella ja siirtymäajan hallituksen nimeäminen ovat ratkaisevan tärkeitä vaiheita prosessin täytäntöönpanossa, sillä näiden tehtävänä on luoda tarvittavat edellytykset uskottavien, oikeudenmukaisten ja avointen vaalien järjestämiselle yhteistyössä kansainvälisen yhteisön kanssa.
      Euroopan unionin poliittisen ja taloudellisen tuen ehtona on, että Madagaskar noudattaa seuraavia sitoumuksia:

                  Madagaskarilaisen osapuolen sitoumukset

                  Euroopan unionin sitoumukset

                  Etenemissuunnitelman allekirjoittaminen

                  Unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, lausunto (myönteinen kanta, jossa ilmaistaan tyytyväisyys suunnitelman allekirjoittamiseen ja valmius poliittisen ja taloudellisen tuen tarjoamiseen siirtymävaiheen toteuttamiseksi edellyttäen, että se saatetaan päätökseen).

                     Ensimmäiset korkean tason kontaktit Madagaskarin viranomaisten kanssa (kahden madagaskarilaisen ministerin vierailu)

                  Kymmenennestä Euroopan Kehitysrahastosta (EKR) ja budjettikohdista noin 100 miljoonan euron edestä rahoitettavan heikommassa asemassa olevan väestön auttamista koskevien ohjelmien määrittäminen/laatiminen (Koulutuksen, terveydenhuollon ja ravitsemuksen ohjelma, kansalaisyhteiskunnan tukemista koskeva ohjelma, elintarviketurvaa ja maaseudun infrastruktuureita koskeva ohjelma, maaseututeitä koskeva työvoimavaltainen ohjelma (programme pistes rurales haute intensité de main-d’œuvre, HIMO))
                  Kymmenennestä EKR:sta ja budjettikohdista rahoitettavien siirtymävaihetta tukevien hankkeiden määrittäminen

                  Kymmenennestä EKR:sta, erityisesti teknisen yhteistyön välineen kautta 6 miljoonan euron edestä (kymmenennen EKR:n maaohjelmissa määritetyillä painopistealoilla) ja budjettikohdista rahoitettavien kehitysyhteistyöohjelmien ja Euroopan investointipankin toimien määrittäminen

                     Konsensuksella nimetty pääministeri ja siirtymäajan kansallisen yhtenäisyyden hallitus

                  Madagaskarin siirtymäajan presidentin ja siirtymäajan kansallisen yhtenäisyyden hallituksen laillisuuden tunnustaminen, joka mahdollistaisi EU:n Madagaskarin suurlähettilään valtuuskirjojen esittämisen

                  EU:n myönteinen vastaus ja aktiivinen osallistuminen kansainvälisen yhteisön yhteisiin toimiin Eteläisen Afrikan kehitysyhteisöä ja Afrikan unionia kuullen

                  Eri välineistä, erityisesti vakautusvälineestä rahoitettavien vaaleja tukevien toimenpiteiden määrittäminen riippuen käytettävissä olevista varoista
                  Kymmenennestä EKR:sta ja budjettikohdista rahoitettavien siirtymävaihetta tukevien hankkeiden laatiminen

                  Kymmenennestä EKR:sta (kymmenennen EKR:n maaohjelmassa määritetyillä painopistealoilla) ja budjettikohdista rahoitettavien kehitysyhteistyöohjelmien laatiminen

                     Siirtymäajan parlamentin ja riippumattoman kansallisen vaalilautakunnan perustaminen ja uskottavien puitteiden laatiminen vaaleille ja niiden toteuttaminen Yhdistyneiden kansakuntien (YK) tuella (vaalitarkkailuvaltuuskunnan arviointiraportti)

                     Jos YK:n vaalitarkkailuvaltuuskunnan arviointiraportti todetaan tyydyttäväksi ja vaalien aikataulu realistiseksi:

                              —

                                 Madagaskarin sisällyttäminen luetteloon EU:n vaalitarkkailuvaltuuskunnan ensisijaisista maista vuonna 2012; näin vahvistetaan EU:n halukkuus lähettää maahan EU:n vaalitarkkailuvaltuuskunta riippuen käytettävissä olevista varoista ja tiedonkeruuvaltuuskunnan tuloksista

                              —

                              Eri välineistä, erityisesti vakautusvälineestä rahoitettavien vaaleja tukevien tukitoimenpiteiden laatiminen riippuen käytettävissä olevista varoista

                     Armahduslain hyväksyminen ja ratifioiminen siirtymäajan parlamentissa ja sellaisen lain hyväksyminen parlamentissa, jossa säädetään, millä ehdoin siirtymäajan presidentin, pääministerin ja hallituksen ero toteutetaan siinä tapauksessa, että nämä päättävät asettua ehdolle vaaleissa

                     Kansallista sovintoa ja demokratisoitumista tukevien toimien määrittäminen/laatiminen

                     Parlamentti- ja presidentinvaalien järjestäminen

                     EU:n vaalitarkkailuvaltuuskunnan lähettäminen riippuen käytettävissä olevista varoista

                  Vaalien tulosten julkistaminen

                     Korkean edustajan lausunto vaalien järjestämisestä ja tuloksista sekä niiden luotettavuuden arvioiminen.

                     Jos vaalit saavat myönteisen arvion, aloitetaan menettely AKT–EU-kumppanuussopimuksen 96 artiklan nojalla annetun päätöksen sekä tulojen ja menojen hyväksyjänä toimimista koskevan Euroopan komission päätöksen kumoamiseksi

                     Presidentti, hallitus ja parlamentti on nimetty uudelleen tehtäväänsä ja perustuslailliseen järjestykseen on palattu

                     Korkean edustajan ja kehitysyhteistyöstä vastaavan komission jäsen antama EU:n lausunto, jossa ilmaistaan tyytyväisyys perustuslailliseen järjestykseen palaamisesta ja vahvistetaan Madagaskarin ja EU:n suhteiden täydellinen normalisoituminen ja kehitysyhteistyön käynnistäminen täysimääräisesti

                     AKT–EU-kumppanuussopimuksen 96 artiklan nojalla annetun päätöksen sekä tulojen ja menojen hyväksyjänä toimimista koskevan komission päätöksen kumoaminen

            Kehotamme Teitä ja kaikkia Madagaskarin poliittisia toimijoita jatkamaan sitkeästi työtänne etenemissuunnitelman toteuttamiseksi mahdollisimman nopeasti, jotta Euroopan unioni pystyisi tukemaan yhteisymmärrykseen ja puolueettomuuteen perustuvan siirtymäprosessin toteuttamista Madagaskarin kriisin ratkaisemiseksi.
      Euroopan unioni on päättänyt korvata aiheelliset toimenpiteet, jotka määriteltiin päätöksen 2010/371/EU liitteenä olevassa kirjeessä seuraavilla toimenpiteillä:

                  —

                  Aiheelliset toimenpiteet eivät koske humanitaarista apua eivätkä hätäapua.

                  —

                  Euroopan komissio toteuttaa eräitä kansaa suoraan hyödyttäviä hankkeita ja ohjelmia.

                  —

                  Yhdeksännen Euroopan kehitysrahaston ja kymmenennen EKR:n maaohjelmissa tarkoitetun rahoitustuen keskeyttäminen jatkuu.

                  —

                  Yhdeksännen EKR:n perusteella meneillään olevien hankkeiden ja ohjelmien täytäntöönpano jatkuu, lukuun ottamatta toimintaa ja maksuja, jotka liittyvät suoraan hallitukseen ja sen virastoihin. Tilanteen tarkistaminen poliittisen kehityksen mukaan on mahdollista. Muutoksia ja lisäyksiä voimassa oleviin sopimuksiin tarkastellaan tapauskohtaisesti.

                  —

                  Alueelliset hankkeet arvioidaan tapauskohtaisesti.

                  —

                  Kymmenennen EKR:n maaohjelman toteuttamisen ehtona on, että Madagaskar täyttää edellä esitetyssä taulukossa määritetyt sitoumukset. Niiden täytyttyä Euroopan unioni ryhtyy toimenpiteisiin ja käynnistää asteittain uudelleen kehitysyhteistyöohjelmat, toimet siirtymävaiheen ja erityisesti vaaliprosessin tukemiseksi sekä käynnistää lopulta kehitysyhteistyön täysimääräisesti uudestaan antaen Madagaskarin käyttöön pääosan sille osoitetusta rahoituksesta.

            Nämä toimenpiteet pysyvät voimassa kahdentoista kuukauden ajan, mutta niitä voidaan milloin tahansa tarkastella uudelleen Madagaskarin poliittisen tilanteen myönteisen tai kielteisen kehityksen perusteella.
      Kunnioittavasti

               Euroopan unionin puolesta

               Neuvoston puolesta

               Komission puolesta


title: 2008/434/EY: Neuvoston päätös, tehty 6 päivänä kesäkuuta 2008 , alueiden komitean italialaisen jäsenen nimeämisestä

text:
               12.6.2008

               FI

               Euroopan unionin virallinen lehti

               L 153/34

      NEUVOSTON PÄÄTÖS,
   tehty 6 päivänä kesäkuuta 2008,
   alueiden komitean italialaisen jäsenen nimeämisestä
   (2008/434/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Yksi jäsenen paikka on vapautunut Giancarlo GABBIANELLIn toimikauden päätyttyä,

         ON PÄÄTTÄNYT SEURAAVAA:
   1 artikla
   Giuseppe MICARELLI, Sindaco del Comune di Capodimonte, nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Luxemburgissa 6 päivänä kesäkuuta 2008.

            Neuvoston puolesta

            Puheenjohtaja

         A. VIZJAK

      (1)  EUVL L 56, 25.2.2006, s. 75.